  Анжелика Тихонова корреспондент Таяз арняе Удмуртиын кот лымы усьылоз но зорылоз шуыса чаклало. Со сярысь элькунысь  пресс-службаез ивортӥз. Арня кутсконын, Европалэн лымшор палъёсысьтыз шуныт но кот омыр вуэмен, Удмуртиын температура кӧня ке ӝутскоз. 1-тӥ толсуре уй-нунал ӵоже -3…+2 градус возиськоз. Уйин бус вӧлскыны быгатоз, со сяна, кот лымы усёз, зороз, нуназе – ӧжытгес. 2-тӥ толсуре потон уе кема дыр ӵоже кот лымы усёз, озьы ик нуназе но лымыялоз на. Омырын каллелен кезьытгес кариськыны кутскоз. Температура ӵукна 0…-5 градус луоз, нош ӝытлы -5…-7 градусозь лэзькоз. 3-тӥ толсуре эшшо кезьытгес луоз: уйин -5…-10 градусозь, нуназе -1…-6 градусозь. Сюресъёс вылын быдэс арня ӵоже йӧвалег луоз. Нырысь-валысь чакланъёсъя, шутэтскон нуналъёсы но лымыяны, зорыны быгатоз, тӧл кужмояса пельтоз. Тегъёс: Ижкар Удмуртия инкуазь лымы  